ગુરુવારના રોજ પણ અવિરત વરસેલા વરસાદને લઈ વ્યારાનગરના નીચાણવાળા વિસ્તારના ઘરોમાં પાણી ભરાઈ જવાની ઘટના પણ બની હતી. જેમાં વ્યારાના કાનપુરા વિસ્તારમાં અનેક ઘરોમાં પાણી ઘૂસી જતાં પરિવારો મુશ્કેલીમાં મુકાયા હતા. આ ઉપરાંત તાલુકામાં તેમજ નગરના મીંઢોળા નદીના કોઝવે ઉપર પાણી ફરી વળ્યા હતા. જેમાં વ્યારાના મુસા ગામ તરફ જતાં રસ્તા ઉપર પાણી ફરી વળતાં વાહન વ્યવહાર બંધ થયો છે. આ ઉપરાંત વ્યારા તાલુકામા ઘાટા જતાં રસ્તા ઉપર પણ પાણી ફરી વળ્યા હતા. જેને લઈ વાહન વ્યવહાર બંધ થયો હતો.